
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 144 


ΑΠΟΦΑΣΕΙΣ 

Αριθμ. 5175 

Εσωτερικός Κανονισμός Λειτουργίας (Ε.Κ.Λ.) του 
Πανεπιστημιακού Μουσείου του Ιονίου Πανεπι¬ 
στημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚΑ 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις του ν. 4009/2011 (ΦΕΚ195/06.09.2011 / 
τ.Α') «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων», όπως τροποποιήθηκε και ισχύει με 
το ν. 4076/2012 (ΦΕΚ 159/10.08.2012/τ.Α') «Ρυθμίσεις 
θεμάτων Α.Ε.Ι. και άλλες διατάξεις», το ν. 4115/2013 (ΦΕΚ 
24/30.1.2013/τ.Α') «Οργάνωση και λειτουργία Ιδρύματος 
Νεολαίας και Διά Βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού και άλλες διατάξεις», το ν. 4310/2014 (ΦΕΚ 
258/8.12.2014/τ.Α') «Έρευνα,Τεχνολογική Ανάπτυξη και 
Καινοτομία και άλλες διατάξεις», και το ν. 4386/2016 
(ΦΕΚ 83/11.05.2016/τ.Α') «Ρυθμίσεις για την έρευνα και 
άλλες διατάξεις». 

3. Τις διατάξεις του άρθρου 60τηςπαρ. 1 του ν. 4386/ 
2016 (ΦΕΚ 83/11.05.2016/τ.Α') «Διαδικασία ίδρυσης, 
μετονομασίας, κατάργησης, συγχώνευσης Εργαστηρί¬ 
ων, Μουσείων, Κλινικών και λοιπών Μονάδων των Α.Ε.Ι. 
και διαδικασία τροποποίησης των εσωτερικών τους 
κανονισμών», ΚΕΦ. Β' «ΡΥΘΜΙΣΕΙΣ ΓΙΑ ΤΗΝ ΑΝΩΤΑΤΗ 
ΕΚΠΑΙΔΕΥΣΗ», με το οποίο αντικαθίσταται το άρθρο 
96 του ν. 4310/2014 (ΦΕΚ 258/08.12.2014/τ.Α'), με το 
οποίο είχε προστεθεί στο άρθρο 80 του ν. 4009/2011 
(ΦΕΚ 195/06.09.2011/τ.Α') η παρ. 25, ως ακολούθως: 
«1. Μέχρι την έκδοση των οργανισμών τους τα ανώτατα 
εκπαιδευτικά ιδρύματα δύνανται να ιδρύουν Εργαστή¬ 
ρια, Κλινικές, Μουσεία και λοιπές μονάδες με πράξη του 
Πρύτανη ή του Προέδρου κατά περίπτωση, μετά από 
απόφαση της Συγκλήτου ή της Συνέλευσης εκάστου 
ιδρύματος η οποία δημοσιεύεται στην Εφημερίδα της 
Κυβερνήσεως, με την προϋπόθεση ότι θα λειτουργούν 


αποκλειστικά με ίδιους πόρους και δεν θα βαρύνουν 
τον τακτικό προϋπολογισμό ή την κρατική επιχορήγηση 
του ιδρύματος». 

4. Τις διατάξεις των άρθρων 28 παρ. 8 και 29 του 
ν. 4485/2017 (ΦΕΚ 114/04.08.2017/τ.Α') «Οργάνωση και 
λειτουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». 

5. Το γεγονός ότι δεν έχει εκδοθεί ο εσωτερικός κα¬ 
νονισμός του ιδρύματος κατ’ άρθρο 8, του ν.4485/2017 
(ΦΕΚ 114/04.08.2017τ.Α'). 

6. Την με αριθμ. Ι.Π.: 3075/04-12-2015 διαπιστωτική 
πράξη του Υπουργού και της Αναπληρώτριας Υπουργού 
Παιδείας, Έρευνας και Θρησκευμάτων, περί διορισμού 
του Καθηγητή του Τμήματος Πληροφορικής της Σχο¬ 
λής Επιστήμηςτης Πληροφορίας και Πληροφορικήςτου 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου. 

7. Τηνμεαριθμ.Ι.Π.:2780/09-11-2015 απόφασητου Συμ¬ 
βουλίου του Ιονίου Πανεπιστημίου (ΦΕΚ819/16-11-2015 
τ. ΥΟΔΔ) που αφορά στον διορισμό του Καθηγητή του 
Τμήματος Πληροφορικήςτης Σχολής Επιστήμηςτης Πλη¬ 
ροφορίας και Πληροφορικήςτου Ιονίου Πανεπιστημίου 
Βασιλείου Χρυσικόπουλου ως Πρύτανη του Ιονίου Πα¬ 
νεπιστημίου. 

8. Την από 29-11-2017 απόφαση της Συγκλήτου/ 
5η συνεδρίαση, (ΦΕΚ 678/14-12-2017 τ.ΥΟΔΔ) που 
αφορά στη διόρθωση της υπ' αριθμ.: 2780/09-11-2015 
απόφασης του Συμβουλίου του Ιονίου Πανεπιστημί¬ 
ου σχετικά με τη λήξη της θητείας του Πρύτανη: «... με 
πλήρη τετραετή θητεία, αρχομένης από την έκδοση της 
διαπιστωτικής πράξης του Υπουργού Παιδείας, Έρευνας 
και Θρησκευμάτων». 

9. Τις διατάξεις του άρθρου 18 παρ.6,του ν.4559/2018 
(ΦΕΚ 142/03-08-2018, τ.Α'). 

10. Την απόφαση της 18ης/05-07-2018 Συνεδρίασης 
της Συγκλήτου με την οποία εγκρίθηκε η ίδρυση Πανε¬ 
πιστημιακού Μουσείου του Ι.Π. 

11. Την απόφαση της 8ης/06-12-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο Κανονισμός Λειτουργίας (Ε.Κ.Λ.) του Πανε¬ 
πιστημιακού Μουσείου του Ι.Π. 

12. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

την ίδρυση Πανεπιστημιακού Μουσείου στο Ιόνιο Πα¬ 
νεπιστήμιο και εγκρίνουμε τον Εσωτερικό Κανονισμό 
Λειτουργίας του Πανεπιστημιακού Μουσείου με τον 
οποίο ρυθμίζονται ζητήματα που σχετίζονται με την 
οργάνωση, διοίκηση και λειτουργία του «Μουσείου», 
ως ακολούθως: 

«Εσωτερικός Κανονισμός Λειτουργίας του 

Πανεπιστημιακού Μουσείου Ιονίου Πανεπιστημίου» 

Άρθρο 1 

1. Ιδρύεται στο Ιόνιο Πανεπιστήμιο Μουσείο με την 
επωνυμία «Μουσειακές συλλογές Ιονίου Πανεπιστημίου». 

2. Το «Μουσείο» θα συμπεριλαμβάνει τρεις (3) συλλο¬ 
γές με τις επωνυμίες: 

α) «Συλλογή Τυπογραφίας»: αποτελείται από τυπο¬ 
γραφικές μηχανές και εργαλεία που ανήκουν στο Ερ- 
γαστήριοΤεχνολογιώντης ΠληροφορίαςτουΤμήματος 
Αρχειονομίας, Βιβλιοθηκονομίας και Μουσειολογίαςτου 
Ιονίου Πανεπιστημίου. Η συλλογή αυτή αποτελείται από 
διάφορα αντικείμενα, όπως τυπογραφικές μηχανές, μη¬ 
χανήματα κοπής χαρτιού, τραπέζι βιβλιοδεσίας, μηχανές 
γραφείου, τυπογραφικά εργαλεία και εκτυπωτικές πλά¬ 
κες τετραχρωμίας. 

β) «Συλλογή Ιστορίας του Σχολείου και της Εκπαίδευ¬ 
σης»: αποτελείται από αυθεντικά αντικείμενα και αρχεια¬ 
κό υλικό που σχετίζεται με τον σχολικό εξοπλισμό και τη 
λειτουργία των σχολείων της Κέρκυρας και είχε χρησιμο¬ 
ποιηθεί για την εκπαίδευση προηγούμενων μαθητικών 
γενεών (έως το τέλος του 20ου αι.). 

γ) «Συλλογή ψηφιακού πολιτισμού και Τεχνών»: Απο- 
τελείται από δημιουργίες εικονικής πραγματικότητας με 
τρισδιάστατη (3ϋ) μοντελοποίηση, με στόχο την αναπα¬ 
ράσταση τόσο του πολιτιστικού όσο και του φυσικού 
περιβάλλοντος. Πρόκειται για επιλεγμένα αντικείμενα- 
σημεία-σκηνές ενδιαφέροντος με σύγχρονες τεχνο¬ 
λογίες Εικονικής και Επαυξημένης Πραγματικότητας 
(ς3Γά0θ3Γά5/ργΓ3ΙΠίάΐΊθΙθ9Γ9ΐη5/ς3ν6-ΙίΙ<θ ίΠ5Ϊ3ΐΐ3Ϊίθη5), 
καθώς και αντικείμενα-τεκμήρια προϊόντα 3ϋ σχεδίασης 
και εκτύπωσης. Επιπλέον, σε αυτή τη συλλογή συγκατα¬ 
λέγονται νέες καλλιτεχνικές μορφές οπτικοακουστικής 
έκφρασης και επεξεργασίας του ήχου και της εικόνας. 

Άρθρο 2 

1. Αποστολή του Μουσείου είναι: 

α) Η υποστήριξη του εκπαιδευτικού έργου των Σχολών 
καιτωνΤμημάτωντου Ιονίου Πανεπιστημίου σε προπτυ¬ 
χιακό και μεταπτυχιακό επίπεδο. 

β) Η υποστήριξη της επιστημονικής έρευνας και η με¬ 
τάδοση της ακαδημαϊκά καλλιεργούμενης γνώσης στην 
πανεπιστημιακή κοινότητα και την ευρύτερη κοινωνία. 

γ) Η δημιουργία ενός κέντρου διαφύλαξης, έκθεσης 
και πολλαπλής προβολής της επιστήμης της τυπογρα¬ 
φίας, της ιστορικής εξέλιξης της εκπαίδευσης, καθώς και 
των τεχνών στην Ελλάδα. 

2. Για την εκπλήρωση των σκοπών του το Μουσείο: 

α) Δημιουργεί διδακτικές και ερευνητικές συλλογές 

αντικειμένων και σχετικού εποπτικού και εκπαιδευτικού 
υλικού, τις οποίες διατηρεί σε εκθεσιακούς χώρους ή 
ειδικά διαμορφωμένους χώρους φύλαξης. 


β) Δέχεται με μόνιμο ή πρόσκαιρο δανεισμό αντικεί¬ 
μενα από άλλες συλλογές τα οποία θα εκτίθενται στους 
χώρους του. 

γ) Συνεργάζεται με συγγενείς οργανισμούς της Ελλά¬ 
δας και του εξωτερικού. 

δ) Δημιουργεί και αναπτύσσει δραστηριότητες για τη 
συντήρηση και αξιοποίηση του υλικού του. 

ε) Οργανώνει περιοδικές εκθέσεις με θεματολογία 
σχετική με την τυπογραφία και τις γραφικές τέχνες, το 
σχολείο, την εκπαίδευση και την καλλιτεχνική δημι¬ 
ουργία αυτόνομα αλλά και σε συνεργασία με συγγενείς 
οργανισμούς. 

στ) Οργανώνει επιμορφωτικά προγράμματα που απευ¬ 
θύνονται τόσο στην πανεπιστημιακή κοινότητα όσο και 
στον γενικό πληθυσμό. 

ζ) Διεξάγει επιστημονικές έρευνες, σχετικές με την 
μουσειολογία, τις γραφικές τέχνες, το σχολείο, την εκ¬ 
παίδευση και την καλλιτεχνική δημιουργία. 

η) Διαθέτει τους μόνιμους και περιοδικούς εκθεσια¬ 
κούς του χώρους για επισκέψεις στα σχολεία και το κοινό. 

θ) Οργανώνει διαλέξεις, προβολές, εκθέσεις, εκπαιδευ¬ 
τικά και ερευνητικά προγράμματα και άλλες εκδηλώσεις 
που κρίνεται ότι βοηθούν στη διάδοση της γνώσης για 
τις τέχνες, την ιστορία και τις επιστήμες. 

3. α) Οι Συλλογές του Μουσείου οργανώνονται και 
κατατάσσονται κατά θεματικές περιοχές στα γνωστικά 
πεδία των αντίστοιχων επιστημονικών ενοτήτων. 

β) Πρωταρχική υποχρέωση του Μουσείου είναι η δια¬ 
τήρηση της καλής κατάστασης των Μόνιμων Συλλογών 
του και η εξασφάλιση κατάλληλων συνθηκών αξιοποίη¬ 
σης και έκθεσης των αντικειμένων των συλλογών. 

γ) Για τις μόνιμες συλλογές τηρούνται αρχεία κατα¬ 
γραφών, φωτογραφιών και άλλου υλικού τεκμηρίωσης. 
Η τεκμηρίωση αφορά στη συμβατική και ψηφιοποιημέ¬ 
νη διαδικασία συλλογής, οργάνωσης, αποθήκευσης και 
διακίνησης του πληροφοριακού υλικού. 

δ) Το Μουσείο στεγάζεται σε χώρους του Ιονίου Πα¬ 
νεπιστημίου και εν γένει σε χώρους που διαχειρίζεται το 
Ιόνιο Πανεπιστήμιο. 

ε) Την ευθύνη φύλαξης και συντήρησης αντικειμένων 
του Μουσείου φέρουν τα θεσμοθετημένα αρμόδια όρ¬ 
γανα του Ιονίου Πανεπιστημίου. 

Άρθρο 3 

Διοίκηση - Αρμοδιότητες 

Το Μουσείο διευθύνεται από Διευθυντή που συνεπι- 
κουρείται στο έργο του από την Επιτροπή Μουσείου. 

1) Ο Διευθυντής του Μουσείου είναι μέλος ΔΕΠ του 
Ιονίου Πανεπιστημίου. Εκλέγεται από τη Σύγκλητο του 
Ιονίου Πανεπιστημίου σύμφωνα με τις διατάξεις για την 
εκλογή διευθυντών εργαστηρίων, μεταξύ των καθηγη¬ 
τών που έχουν καταξιωμένο επιστημονικό, οργανωτικό, 
εκπαιδευτικό ή κοινωνικό έργο στα θέματα του Μου¬ 
σείου. 

2) Ο Διευθυντής έχει τις αρμοδιότητες που κατά το 
νόμο ανατίθενται στους διευθυντές πανεπιστημιακών 
μονάδων και επιπλέον: 

α) Συντονίζει και εποπτεύει το έργο του Μουσείου σε 
συνεργασία με την Επιτροπή Μουσείου. 

β) Συμμετέχει στις δραστηριότητες τις Επιτροπής Μου¬ 
σείου. 

γ) Καταρτίζει σε συνεργασία με την Επιτροπή Μουσεί¬ 
ου και υποβάλλει στη Σύγκλητο του Ιόνιου Πανεπιστη¬ 
μίου κανονισμό λειτουργίας του Μουσείου. 

δ) Καταρτίζει σε συνεργασία με την Επιτροπή Μουσείου 
και υποβάλλει στη Σύγκλητο του Ιονίου Πανεπιστημίου 
το ετήσιο πρόγραμμα λειτουργίας του Μουσείου και 
φροντίζει για την τήρησή του. 

ε) Εποπτεύει το προσωπικό του Μουσείου και ορίζει 
υπεύθυνους για κάθε δραστηριότητα, 
στ) Έχει την ευθύνη της οικονομικής διαχείρισης, 
ζ) Έχει την ευθύνη λειτουργίας του Μουσείου, τη 
διαχείριση του υλικού και του εξοπλισμού του, την παρα¬ 
μονή των εργαζομένων, φοιτητών και επισκεπτών στους 
χώρους, καθώς και την προστασία των συλλογών, του 
εξοπλισμού και των εγκαταστάσεων από τυχόν βλάβες. 

η) Εκπροσωπεί το Μουσείο έναντι τρίτων εντός και 
εκτός του Πανεπιστημίου. 

θ) Τηρεί τη σχετική αλληλογραφία, υπογράφει κάθε 
εξερχόμενο έγγραφο και ασκεί όσες αρμοδιότητες ανα¬ 
τίθενται σ' αυτόν από τη Σύγκλητο του Ιονίου Πανεπι¬ 
στημίου. 

3) Η Επιτροπή Μουσείου αποτελείται από μέλη ΔΕΠ 
του Ιονίου Πανεπιστημίου με αναγνωρισμένη εμπειρία 
και έργο σε θέματα μουσείων και εκπαιδευτικών παρεμ¬ 
βάσεων στην τοπική κοινότητα. Στην Επιτροπή συμμε¬ 
τέχει και ο Διευθυντής του Μουσείου. Η Επιτροπή δεν 
έχει εκτελεστική αρμοδιότητα αλλά έχει το δικαίωμα να 
αναφέρεται τεκμηριωμένα στον Πρύτανη ή τη Σύγκλητο 
του Ιδρύματος για κάθε ζήτημα που προκύπτει και δεν 
επιλύεται σε επίπεδο διεύθυνσης Μουσείου. Έργο της 
Επιτροπής Μουσείου είναι η φροντίδα για: τις συλλογές 
του Μουσείου, την κτιριακή υποδομή, την εξεύρεση και 
διάθεση των πιστώσεων, τη διεύρυνση της συλλογής κα¬ 
θώς και για τη δομή, τη λειτουργία και την εκπαιδευτική 
του στρατηγική. 

4) Στις συνεδριάσεις της Επιτροπής Μουσείου μπο¬ 
ρούν να συμμετέχουν κατόπιν προσκλήσεως μέλη του 
προσωπικού του Μουσείου καθώς και εκπρόσωποι κοι¬ 
νωνικών και δημόσιων φορέων που ενεργοποιούνται 
προς την κατεύθυνση της υποστήριξης των στόχων του 
Μουσείου. Η Επιτροπή Μουσείου συγκροτείται από 5 
τουλάχιστον μέλη τα οποία ορίζονται με απόφαση της 
Συγκλήτου του Ιονίου Πανεπιστημίου μετά από υποβολή 
του φακέλου τους και την αξιολόγηση από αυτήν. 

Άρθρο 4 
Προσωπικό 

1 )Το Μουσείο στελεχώνεται κατά προτεραιότητα από 
μέλη ΔΕΠ, μέλη ΕΕΠ, ΕΤΕΠ, ΕΔΙΠ, και λοιπό επιστημονικό 
προσωπικό που τοποθετούνται σε αυτό με απόφαση 
της Συγκλήτου του Ιόνιου Πανεπιστημίου. Στο Μουσείο 
επίσης μπορεί να διατίθεται ειδικευμένο διοικητικό προ¬ 
σωπικό του Ιονίου Πανεπιστημίου το οποίο τελεί υπό τον 
επιστημονικό της διεύθυνσης του Μουσείου. Το ωράριο 
του προσωπικού είναι αυτό που προβλέπεται από την 
κείμενη για κάθε κατηγορία προσωπικού νομοθεσία. 


2) Οι αρμοδιότητες του προσωπικού του Μουσείου 
ορίζονται με εισήγηση της Επιτροπής Μουσείου και από¬ 
φαση του Διευθυντή του. 

3) Η αξιολόγηση και γενική εποπτεία του έργου που 
γίνεται στο Μουσείο, η αναγνώριση των αναγκών του, 
η διάγνωση και αντιμετώπιση τυχόν προβλημάτων που 
θα προκύπτουν για θέματα λειτουργίας και οργάνωσης 
του είναι δυνατό να ανατίθενται, σε περίπτωση που δεν 
μπορούν να διεκπεραιωθούν από το υπάρχον προσω¬ 
πικό του Μουσείου, σε εξωτερικό ειδικό επιστημονικό 
σύμβουλο/συνεργάτη του Μουσείου. Οι υπηρεσίες που 
θα προσφέρονται προς το Μουσείο μπορεί να παρέχο¬ 
νται είτε δωρεάν (σε εθελοντική βάση) είτε με αμοιβή 
(μίσθωση υπηρεσιών). 

4) Η λειτουργία του Μουσείου επικουρείται από προ¬ 
πτυχιακούς και μεταπτυχιακούς φοιτητές του Ιονίου Πα¬ 
νεπιστημίου υπό την εποπτεία της Επιτροπής Μουσείου. 

Άρθρο 5 

Άειτουργία 

1) Οι ημέρες, οι ώρες λειτουργίας και οι λοιπές δραστη¬ 
ριότητες του Μουσείου καθορίζονται με απόφαση του 
Διευθυντή ύστερα από σχετική εισήγηση της Επιτροπής 
Μουσείου. 

2) Η επιστημονική μελέτη του υλικού των συλλογών 
επιτρέπεται σε καθηγητές, επιστημονικό προσωπικό 
και φοιτητές του Ιονίου Πανεπιστημίου και σε άλλους 
επιστήμονες, υπό προϋποθέσεις και σύμφωνα με τον 
κανονισμό λειτουργίας. 

3) Ο δανεισμός ή η μετακίνηση αντικειμένων των συλ¬ 
λογών καθώς και η σχετική αναπαραγωγή τους φωτο¬ 
γραφική ή άλλη επιτρέπεται με εισήγηση της διεύθυνσης 
του και μετά από απόφαση της Συγκλήτου του Ιονίου 
Πανεπιστημίου. 

Άρθρο 6 

Έσοδα 

Τα έσοδα του Μουσείου προέρχονται από ειδικές ει¬ 
σφορές και χρη ματοδοτήσεις από οργανισμούς, δη μόσιες 
ή ιδιωτικές επιχειρήσεις και νομικά ή φυσικά πρόσωπα, 
συμμετοχή σε εκπαιδευτικά προγράμματα, εθνικά και 
ευρωπαϊκά, εισιτήρια από ειδικές περιοδικές εκθέσεις, 
κληρονομιές, δωρεές και κληροδοσίες που καταλεί- 
πονται στο Ιόνιο Πανεπιστήμιο για τους σκοπούς του 
Μουσείου καθώς επίσης και από τις χρηματοδοτήσεις 
από κάθε είδους Ειδικούς Άογαριασμούς του Δημοσίου 
ή του Ιονίου Πανεπιστημίου. Επίσης, έσοδα μπορούν να 
προέρχονται από την διάθεση ειδικών εκδόσεων των 
Μουσειακών Συλλογών του Ιονίου Πανεπιστημίου, συμ¬ 
βατικών και ψηφιακών. 

Άρθρο 7 

Τηρούμενα βιβλία 

Για τις ανάγκες του Μουσείου τηρούνται τα ακόλουθα 
βιβλία: 

α) Πρωτόκολλο εισερχομένων-εξερχομένων εγγρά¬ 
φων 

β) Βιβλίο δωρητών 

γ) Αρχείο οικονομικών στοιχείων 

δ) Αρχείο ερευνητικών προγραμμάτων 

ε) Βιβλίο προσωπικού 

στ) Αρχείο Φίλων Μουσείου 

Με απόφαση του Διευθυντή και της επιτροπής μπορεί 
να τηρείται και κάθε άλλο βιβλίο ή στοιχείο που προβλέ- 
πεται από ειδικές διατάξεις. 

Άρθρο 8 

Σφραγίδα-Τίτλος 

Ο τίτλος είναι «Μουσειακές Συλλογές Ιονίου Πανεπι¬ 
στημίου». Το Μουσείο χρησιμοποιεί για την αλληλογρα¬ 
φία του σφραγίδα στρογγυλή με τα παρακάτω στοιχεία: 
(α) Στο κέντρο: το λογότυπο του Ιονίου Πανεπιστημίου 
(β) Σε εξωτερικό κύκλο: «Μουσειακές Συλλογές Ιονίου 
Πανεπιστημίου». 

Ανάλογη σφραγίδα με τα στοιχεία στην αγγλική γλώσ¬ 
σα χρησιμοποιεί το Μουσείο για την ξενόγλωσση αλ¬ 
ληλογραφία και τα έγγραφά του. Στους χώρους όπου 
είναι εγκατεστημένο και ασκεί τις δραστηριότητες του το 
Μουσείο υπάρχουν πινακίδες, στις οποίες αναγράφεται 
ο ακριβής τίτλος του Μουσείου. Επίσης, η ίδια ως άνω 
επωνυμία αναγράφεται σε κάθε έντυπο και έγγραφο του 
Μουσείου. 

Άρθρο 9 

Τερματισμός λειτουργίας 

Η Σύγκλητος του Ιονίου Πανεπιστημίου μετά από 
τεκμηριωμένη εισήγηση της Επιτροπής του Μουσείου 


δύναται να εξετάσει, αυτόβουλα το ενδεχόμενο τερμα¬ 
τισμού της λειτουργίας του Μουσείου, εφόσον η περαι¬ 
τέρω λειτουργία του καταστεί αδύνατη για οικονομικούς 
ή άλλους λόγους. Με εξαίρεση τη συλλογή, η οποία αν 
έχει παραχωρηθεί από παραχωρησιούχο/ους επιστρέφει 
σε εκείνον/ους ή αν παραχωρήθηκε από τμήματα του 
Ιονίου Πανεπιστημίου, επιστρέφουν αναλόγως, όλα τα 
υπόλοιπα κινητά περιουσιακά στοιχεία του Μουσείου 
όπως έπιπλα, μηχανήματα και άλλα είδη και υλικό εξο¬ 
πλισμού μπορούν να χρησιμοποιηθούν από το ίδρυμα 
για να καλύψουν άλλες δικές του ανάγκες ή να πωληθούν 
σε τρίτους ή να παραχωρηθούν δωρεάν σε άλλα ομοειδή 
ιδρύματα ώστε να χρησιμοποιηθούν για κοινωφελείς 
σκοπούς. 

Άρθρο 10 

Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Δεκεμβρίου 2018 

